ጂኦቫኒ ኤልበር ባየርን በኢትዮጵያ ሊከፈት ስለታሰበው አካዳሚ ይናገራል
የባየርን ሙኒክ አምባሳደር የሆነው ብራዚላዊው የቀድሞ አጥቂ ጂኦቫኒ ኤልበር በኢትዮጵያ ሊገነባ ከታሰበው አካዳሚ ጋር በተያያዘ እና ታዳጊዎችን ለመመልከት ከሌሎች ኃላፊዎች ጋር በመሆን እሁድ አዲስ አበባ መግባቱ ሶከር ኢትዮጵያ አስነብቧል። የባየርሙኒክ የረጅም ዓመት ስፖንሰር የሆነው የስፖርት ትጥቆች አምራች አዲዳስ በአዲስ አበባ የሚገኘው የምርት አከፋፋይ ድርጅት በአካል በመገኘት ጉብኝት አድርጓል። በጉብኝቱ ወቅት የቡንዲስ ሊጋው ዋንጫ ለተመልካች ክፍት የሆነ ሲሆን የፎቶ መነሳት መርሐ ግብርም ተካሂዷል። በመጨረሻም ጂኦቫኒ ኤልበር ከጋዜጠኞች ለቀረቡለት ጥያቄዎች ምላሽ ሰጥቷል። ስለ ኢትዮጵያውያን ተጫዋቾች የነበረኝ እውቀት ውስን ነበር። ኢትዮጵያ ከመጣሁ ጀምሮ ግን ያየሁት ነገር ከጠበኩት በላይ ነው። በስታዲየም በመገኘት ብዙ ተመልካች እንደሚከታተል፣ ህብረተሰቡ ለእግር ኳስ ትልቅ ፍቅር እንዳለው አስተውያለሁ። በየመንገዱ ብዙ ሰው ኳስ ሲጫወትም ተመልክቻለሁ። ስለ ባየር ሙኒክም አብዛኛው ሰው እንደሚያውቅ መረዳት ይቻላል። አዎ። የመጣነውም ያንን ለመከታተል እና ከሚመለከታቸው አካላት ጋር ለመነጋገር ነው። የኢትዮጵያ እግር ኳስን በጣም ማገዝ እንፈልጋለን። እዚህ አካዳሚ ውስጥ ታዳጊዎችን በማካተት ስለ እግር ኳስ ታክቲክ አጠቃላይ እውቀት እንዲኖራቸው ማድረግ እንፈልጋለን። የመጣነው ሀሳቦችን ሰጥተን ለመመለስ ብቻ አይደለም። ከባየርሙኒክ የሚመጡ የአካዳሚ አሰልጣኞች ስልጠና ይሰጣሉ፣ ታዳጊዎቹም ወደ ጀርመን እየሄዱ የሚማሩበትን እድል ማመቻቸት እንፈልጋለን። ከስፖርት ሚኒስቴሩ ጋር ጥሩ ግንኙነት አለን። አሁን ላይ ሆነን መቼ ይቋቋማል? ምን ያህል ታዳጊ በውስጡ አቅፎ ይይዛል? መቼ ይጀምራል? የሚለውን አሁን መመለስ አንችልም። ግን እየተነጋገርን ነው። በተቻለ መጠን በፍጥነት ለመጀመር እንሞክራለን። አሁን ትኩረት የምናደርገው ታዳጊዎችን በእግር ኳስ ክህሎት ማብቃት፣ ማጎልበት፣ ማዳበር ላይ እና እዚሁ በሀገራቸው የሚጫወቱበትን መንገድ ማመቻቸት ነው። በቀጣይ በባየር ሙኒክ ብቻ ሳይሆን በአውሮፓ የሚጫወቱበትን ዕድል ማመቻቸት እንፈልጋለን። (እየሳቀ) ይሆናል ብዬ ተስፋ አደር ጋለሁ፤ የማይሆንበት ምክንያት የለም። የባየር ሙኒክ ተጫዋቾችም እዚህ መምጣት ለኢትዮጵያውያን ተመልካች በጣም አስፈላጊ ነው። ባየር ሙኒክ አካዳሚ የሚጫወት በአባቱ ኢትዮጵያዊ የሆነ የ14 ዓመት ታዳጊ ተጫዋች አለ። በጣም ተስፋ ያለው ታዳጊ ነው። ማን ያውቃል ይህ ልጅ ትልቅ ሆኖ ለባየርሙኒክ ዋናው ቡድን ሲጫወት የቡድኑ አባላትን ይዞ ሊመጣ ይችላል።አዲስ
ዘመን ሚያዝያ 13/2011